Cell C hof toe oor banier | Maroela Media
Cell C hof toe oor banier
Cell C gaan Maandagoggend 'n dringende hofaansoek bring om 'n banier wat deur 'n ontevrede kliënt by 'n winkelsentrum in Johannesburg opgerig is, te verwyder.
Die aansoek sal in die hooggeregshof in Johannesburg gebring word teen die WorldWear-winkelsentrum op die hoek van Beyers Nauderylaan en Wilsonstraat in Fairland.
"Die kliënt en WorldWear-winkelsentrum se bestuur het Donderdagaand briewe gekry waarin daar geëis is dat die banier verwyder word," het Karin Fourie, woordvoerder van Cell C, gesê. "Ons eis is deur die kliënt en die sentrum se bestuur geïgnoreer en Cell C het besluit om 'n dringende aansoek te bring om die banier te laat verwyder."
Maroela Media het Vrydag berig oor die banier wat lui: "Die mees nuttelose diensverskaffer in SA – Cell C Sandton City. Cell C se Riaan van Rooyen, 'franchisebestuurder' 084-XXX-XXXX sê sy naamlose 'uitvoerende hoof' weier om die kliënt by te staan!!".
Cell C het Vrydag in 'n e-pos aan Maroela Media gesê hulle kan bevestig dat daar 'n dispuut is met die kliënt wat verantwoordelik is vir die banier en dat hulle poog om die saak op te los.
Man vir selfoon en R40 aangerand
Nou kan Cell C darem vinnig optree. :-)
Plaas dat hulle hul swak diens uitsorteer – nou hol hul hof toe. Ek sal MY so skaam as iemand dit van my besigheid moet sê/doen, ek sal ALLES in my vermoë doen om die kliënt se probleme aan te spreek. Dink net, die tevrede kliënt sal mos dan oral vertel Cell C gee om en het alles uitgesorteer! So wen jy eerder nuwe kliënte by! Wel, hulle moet, weet die skade is gedoen, almal lag vir hulle en persoonlik sal ek nou nooit eers dink om hul te ondersteun nie!
Dis nou kommer wekkend want ek wil my kontrak met n ander useless maatskappy kanselleer en Cell C toe gaan, sal dit wys wees?
Ja-Nee, tipies Cell C…. :-)
Ek het ook al my deel van hul onhulpvaardige houdings gehad.
Geluk aan die winkel wat saam staan teen diensverskaffers wat swak dienste lewer. Ons is ongelukkig in n samelewing waar n groot hoeveelheid verskaffers nie omgee oor hulle dienste en om probleme op te los nie. Sien dit daagliks in winkels soos Checkers en Pick a Pay, wat die toue lank staan dan gin en gaap die kasiere en maak praatjies en help nie mense nie.